"Setswana Puo ya gae (HL)/P2 5 DBE/Ngwanaitseele 2018 NSC – Memorantamo KAROLO YA B: PADI POTSO 6: POTSO YA TLHAMO ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tiro ya motlhatlhojwa. LEBA SEIPONE – Kabelo Kgatea  Thuto e e fitlhelwang mo pading e na le mo e tshwanang le mo e farologanang teng le e re itemogelang yona mo dikolong tsa rona gompieno.  Mosadimogolo Ijelele o ne a ruta Motswagauteng go ikamogela ka mo a leng ka gona fa a ikobonya kgotsa a ngongorega ka ditebego tsa gagwe tse di sa tshwaneng le tsa bana ba bangwe mo motseng.  Ijelele o ne a mo ruta go iteba mo seiponeng, a bue le sona, a rate motho yo a mmonang mo go sona, a mo tlotle, a mo tshepe gonne go se motho ope yo o mosola go feta ena mo botshelong jwa gagwe.  Thuto ya mo pading e farologana le ya gompieno gonne tlhaolele ga e sa tlhole e le teng mo thutong, Bantsho le Basweu ba a lekana.  Gompieno Bantsho ba tshola bana le Basweu, mme ga go thuto epe e bana ba e fiwang jaaka go ne ga dirwa ka Motswagauteng. Bana ba ikamogela jaaka ba ntse gonne e se moila jaaka go ne go dirwa mo pusong ya tlhaolele.  Mo pading ya Leba Seipone, go na le dikolo tsa bosigo jaaka fa re utlwa gore Sepoko o goletse mo mebileng ya toropo ya Rodipoto, mme Motswagauteng o ne a kgatlhega fa a utlwa gore Sepoko o kgonne go falola lokwalo lwa Materiki a ntse a se na legae jalo.  Sepoko o ne a tlhotlheletsa maloko a mokgatlho wa gagwe go tsena sekolo, mme Motswagauteng o ne a ikwadisa go tsena sekolo sa bosigo, mme motshegare a ye go kgoromeletsa batho dithoto.  Fa ngwaga o ya bokhutlong, Motswagauteng a falola lokwalo lwa borobedi ka dinaledi. Ga utlwala gaufi le kgakala gore go na le mosimane yo o dirang diaba kwa sekolong sa Mooketsi. Mogokgo a kopa gore a direlwe moletlo wa kakgolo gonne a gaisitse bana ba ba nang le magae.  Le mo malatsing a gompieno, go na le dikolo tsa bosigo tse di tsenwang ke bagolo, bana ba ba dikobo di magetleng, bana ba ba tokafatsang maduo a bona go akaretsa le bona ba mebila ka ba eletsa go ipona ba rutegile. Mo motshegareng ba a dira, maikaelelo e le go ikokoanyetsa madi, mme bosigo ba ye sekolong. Kwa bokhutlong ba atlege e nne bathosetšhabeng ntswa ba ne ba le dikobo di magetleng.  Mo pading Bantsho ba ne ba kgethololwa mo dikolong tsa Basweu. Kwa sekolong se segolo sa Foreiborogo, Motswagauteng o lwa le Koot ka ntlha ya fa Koot a kgoromeleditse Sarkie mo go ena.  Boemong jwa go seka kgetse ya ga Koot le Motswagauteng, go sekwa mmala. Go kaiwa gape gore Bantsho ba tseye bana ba bona ba ba ise kwa lekeišeneng.  Kgetse fa e tla go sekwa go a gobelelwa, moo Koot, rraagwe Sarkie ba tsenang kopano pele le mogokgo, pele go ka bidiwa Mmasepanapodi, Motswagauteng ena a tlogetswe kwa ntle.  Motswagauteng o tsentswe mo kantorong go newa katlholo ya gagwe ya go bonwa molato le go kobiwa mo sekolong ntle le go bodiwa dipotso dipe. Kwalololo e ileditswe Phetla"